cyanic-selkie/wikianc huggingface dataset:
Ergonomi
Byggesøknad
Hovedfasen er utarbeidelse av prosjektdokumentasjon på grunnlag av referansevilkårene, undersøkelse og godkjenning av statlige organisasjoner, samt beregning av økonomiske kostnader for prosjektet.
Karvetiere
Tilknytning til andre stammer
Forskeren Catherine Ross har imidlertid utfordret disse antagelsene. Hun har argumentert for hele oppfattelsen av en «stamme», i betydningen av en geografisk definert enhet, antagelig ikke eksisterte i nord; at det er ingen bevis for at heller ikke briganterne hadde herredømme over nordlige «stammer», eller noe «forbund» av stammer; at det er ingen sikker tolkning av de tre inskripsjonene; at det er ingen skriftlige bevis for at Venutius tilhørte karvetierne; og at arkeologiske bevis og standhaftigheten at navnet «Luguvalos» ved hva som ble til «Carlisle», kan peke til at karvetierne ble en pro-romersk stamme basert i Solway Plain (kyststrekningen i nordvestlige Cumbria) med et senter i Carlisle, mens Venutius kan ha ledet en anti-romersk, ikke-karvetiansk stamme et annet sted, kanskje i den øvre delen av Edendalen sør for Penrith. «»
Terhathum (distrikt)
Distriktet har navnet fra hovedstaden Terhathum. Det er satt samme av tretten (tehra) og thum (borg eller fort). Byen sjal ha hørt til en serie befestninger som vokta grensene til limbu-folkets tradisjonelle hjemland Limbuwan.
Therathum er også lokalt kjent som Myanglung, eller Myanglung Basar. Myanglung skal komme fra lyden av ei katte som kjauer, og blir knytta til tradisjonen om at et gammalt hindu-tempel i byen en gang hadde ei katte. Tempelet fins fortsatt.
Lamphun (provins)
Befolkningen var i (2000) 413 299, mens arealet er på 4 505,9 km². Provinshovedstaden heter også Lamphun, og ligger 20 km sør for storbyen Chiang Mai.
Belgias Grand Prix 2011
Løpet
I forkant av løpet ble FIA bedt av «enkelte team» om å stille ekstra sett med dekk til rådighet, etter at det like etter kvalifiseringen ble oppdaget problemer med blæring – et resultat av vedvarende kjøring ved overdrevent høye temperaturer, som medfører at det danner seg luftbobler under det øverste laget med gummi. Dette ville tvinge de berørte førere til å starte løpet på svekkede dekk. FIA avslo imidlertid henvendelsen ettersom skadene på dekkene hadde skjedd som resultat av ekstreme camber-settinger i oppsettet av bilene. I henhold til reglene kan teamene erstatte dekk hvis de er blitt skadet, men bare hvis skaden er skjedd som følge av en ulykke. Hvis dekkene er skadet som følge av måten bilen er satt opp på vil det ikke være tillatt for teamene å skifte dekk. De berørte førerne, primært Red Bull-førerne Vettel og Webber, ville hatt muligheten til å endre sine camber-settinger, men dette ville igjen være et brudd på parc fermé-bestemmelsene, og hvis noen førere hadde valgt å gjøre dette ville de måttet starte løpet fra pit lane, i praksis bakerst i feltet.
Madeleine
Etymologi
Madeleine er en opprinnelig fransk form av Magdalena, som er en latinsk form av Magdalene (Μαγδαληνη), den greske formen av et hebraisk tilnavn som betyr «fra Magdala». Stedsnavnet Magdala er avledet av hebraiske migdal (מגדל), «tårn».
Washburn County
Washburn County er et fylke i den amerikanske delstaten Wisconsin. Det ligger i de nordvestlige delene av staten og grenser mot Douglas County i nord, Bayfield County i nordøst, Sawyer County i øst, Rusk County i sørøst, Barron County i sør og mot Burnett County i vest.
Washburn Countys totale areal er 2,209 km² hvorav 112 km² er vann. I 2000 hadde fylket 16,036 innbyggere og administrasjonssenteret ligger i byen Shell Lake.
Eikeren
Eikeren eller Eikern er en lang og dyp innsjø i kommunene Holmestrand i Vestfold og Telemark og Øvre Eiker i Viken. Den ligger 19 moh. og er Vestfolds største innsjø (hvis man regner med delen som ligger i Øvre Eiker) og er en del av Eikernvassdraget som hører med til Drammensvassdraget.
Jean-Claude van Damme
Bakgrunn
Jean-Claude Van Damme kommer fra en tospråklig belgisk kommune som er del av hovedstadsområdet Brussel. Han er sønn av en blomsterhandler. Han begynte å utøve kampsporter ved elleve års alder, introdusert av sin far Eugene van Varenberg. Han begynte med Shotokan-karate og studerte senere kickboksing, taekwondo og muay thai (thaiboksing).
Evolusjonsbiologi
Evolusjonær genetikk
Evolusjonær genetikk studerer det genetiske grunnlaget for evolusjonære endringer. De genetiske prosessene som har størst betydning for evolusjonen, er mutasjoner, rekombinasjon og genetisk drift. Selv om den velger mellom fenotyper og ikke mellom genotyper, kan også naturlig seleksjon studeres fra en evolusjonsgenetisk vinkel. Dette er fordi betingelsene for at en fordelaktig egenskap kan spre seg i populasjonen er avhengig av både populasjonens og egenskapens genetiske struktur.
Evolusjonær genetikk har blitt til i skjæringspunktet mellom populasjonsgenetikk og den klassiske evolusjonsbiologien, som studerte tilpasninger ut ifra et morfologisk perspektiv.
Evolusjonær økologi
Evolusjonær økologi undersøker tilpasningene til organismer, og hvordan disse kan forklares ut ifra miljøet de lever i.
Tysse (tilhengerprodusent)
Tysse Mekaniske Verksted har moderne produksjonslokaler på ca. 13.000 kvm og totalt uteareal på ca. 30.000 kvm. Bedriften har en av Norges mest moderne maskinparker innen tynnplatebearbeiding og utfører oppdrag innen stansing, nibling, knekking, robotsveising og montering av tynnplateprofiler og rør.
Lauvsneselva
Lauvsneselva er ei elv i Flatanger kommune i Trøndelag. Den er 770 meter lang og går fra Lauvsnesvatnet og ned til sjøen ved Lauvsnes. Elva utnyttes til kraftproduksjon i Lauvsnes kraftverk.
Kesia
Kesia er et jentenavn med bibelsk opphav. Det var navnet på en av Job sine døtre. «Den ene datteren kalte han Jemima, den andre Kesia og den tredje Keren-Happuk.» ‭‭Job‬ ‭42:14‬ ‭NB‬‬ https://www.bible.com/102/job.42.14.nb I senere historie blir det regnet for å ha afrikansk opprinnelse, og var på sitt mest populære i 1996. Kesia betyr ønskelig, jordbundet, favoritt eller kanelblomst. De fleste som heter Kesia i Norge har norske etternavn. Kun 65 personer i Norge har dette navnet.
Sarntal
Etter at Syd-Tirol kom til Italia i 1920, har Sarntal i dag også en italienskspråklig minoritet på 1 %. Kommunens italienske navn Sarentino ble, som de fleste andre italienske stedsnavn i Syd-Tirol, funnet opp av fascistene på 1920-tallet ved å forvanske dens tyske navn.
Eco-Management and Audit Scheme
EMAS ble vedtatt av EU i juli 1993 og trådte i kraft i EU-landene 1. januar 1995.
Gunnar Hippe
Foretaket startet som blikkenslagerbedrift og har senere spesialisert seg på tilhengerproduksjon.
Handöls kapell
Prekestolen er fra 1600-tallet og fantes tidigere i Frösö kirke. Det samme gjelder for alteret.
Hugh Morgan
Morgan startet sin karriere i amatørklubben Longriggend Wanderers før han ble hentet til St. Mirren. I mars 1898 ble han kjøpt til Liverpool av manager Tom Watson. Han fikk sin debut for Anfield-klubben 2. april samme år i bortekampen mot Notts County på Trent Bridge, i en kamp Liverpool tapte 2-3. Hans første mål kom 9 dager senere, 9. april, i hjemmekampen mot The Wednesday, i en kamp Liverpool vant 4-0.
Sesongen etter ble han topscorer for de røde da han scoret 13 mål.
Myte
Myter handler ofte om guder og mennesker. Alle kulturer og religioner har sine egne myter, for eksempel har Norge Tor og Odin.
William Wauer
Mellom 1900 og 1918, var han mest opptatt av teater og sto for flere suksessrike oppsetninger. Han stilte også ut skulpturer på Galerie «Der Sturm». Disse karakterisertes av spenningsfylte bevegelsesrytmer og ekspressiv overflatebehandling. En av hans byster (H. Walden) fra denne perioden regnes å representere toppen av ekspresjonistisk skulptur.
Myte
Forhistoriske fortellinger
I dagligtale brukes begrepet "myte" vanligvis i betydningen illusjon eller usannhet.
Mari Grydeland
Mari Christine Grydeland (født 7. mars 1976) er en norsk forfatter, skuespiller, programleder, journalist og anmelder. Hun har blant annet jobbet i Dagbladet, Dagens Næringsliv, Stella, Elle og NRK; der hun medvirket i flere TV-program (deriblant Torsdag kveld med Steinar Sagen, Et Dukkehjem, Reser, Etter skoletid), og barne- og ungdomsserien Asylet.
Jersey-nederlandsk
Et poeng er at det fantes to adskilte varianter av Jersey-nederlandsk. Den regionale nederlandske dialekten som ble brukt av dem som var av nederlandsk avstamning, og den varianten som ble snakket av negerslaver og de som var av blandingsrase (Negroe dutch), et folk kalt «Ramapought Mountain Indians» eller «Jackson Whites». Den sistnevnte varianten har en generell nedgang i bruk av bøyning som tilsynelatende også omfatter et tap av verbets fortid. Dette skyldes isolasjonen fra andre nederlandsktalende og kontakten med engelsktalende. Den første variasjonen opplevde ett tilsvarende forfall, men i mye mindre grad. Den første er derfor ikke et kreolspråk hvilket den andre er.
Hydro Husnes
I 2017 blir det investert 1,3 milliarder kroner for å oppgradere og gjenstarte produksjonslinje B, og oppnå en samlet produksjon på 190.000 tonn årlig i 2020.
Gulmi (distrikt)
Gulmi ligger i Lumbini sone, Vestregionen.
Børsens hovedliste
Børsens hovedliste ble tidligere brukt som betegnelse på alle selskapene som er var notert på Oslo Børs. Etter 2002 ble de noterte selskapene i stedet delt inn i industribaserte sektorer, i tillegg til at aksjene også klassifiseres etter likviditet.
Listestruktur og likviditetsinndeling
Børsnoterte aksjer inndeles i segmenter etter aksjelikviditet. Det er et eget segment for børsnoterte egenkapitalbevis.
Segmentene
OBX: Aksjene som utgjør OBX-utvalget, normalt 25 aksjer. OB Match: Øvrige aksjer med minimum 10 handler pr dag i gjennomsnitt eller med mindre enn 10 handler, men da med godkjent likviditetsgarantist avtale. OB Standard: Aksjer med færre enn 10 handler pr dag i gjennomsnitt og ingen likviditetsgarantist avtale. OB Nye: Nylig noterte aksjer. OB Egenkapitalbevis: Noterte egenkapitalbevis.
Chris DiMarco
DiMarco var med på de amerikanske lagene i Presidents Cup i 2003 og 2005, og Ryder Cup i 2004 og 2006.
Ceylon-nederlandsk
Da nederlenderne erobret Ceylon fra portugiserne var portugisisk et utbredt språk på øyen. Samtidig hadde portugisisk slik det ble snakket der allerede blitt et kreolspråk, det blandet seg med lokale språk. Da nederlandsk ble introdusert ble denne prosessen gjentatt, språket kom under innflytelse fra portugisisk, lokale språk og senere også engelsk.
Den irske borgerkrig
Splittelse
De Valera gikk av som Dáils president og tok med seg traktatmotstanderne i Sinn Féin ut av Dáil. Han hevdet at Dáil ikke kunne ratifisere traktaten, ettersom de da brøt sin ed til Den irske republikk. Han forsøkte å forhandle frem et kompromiss, hvor Fristaten hadde «ytre assosiasjon» til Samveldet, uten å være medlem. Flertallet av offiserene i IRA var også motstandere, og i mars 1922 gjorde de vedtak om at ratifiseringen i Dáil var ugyldig. Traktatmotstanderne i IRA opprettet sin egen hærledelse, som de regnet som landets virkelige regjering. Tilhengerne innenfor IRA ble innlemmet i Irish Army, Fristatens offisielle hærstyrke.
Kamper i Dublin
27. juni kidnappet IRA-soldatene i Four Courts en general i Irish Army, J.J. O'Connell, som gjengjeldelse for arrestasjonen av Leo Henderson. Dermed var begeret fullt, og Collins fikk låne to kanoner av britene for å angripe bygningen. Regjeringen utnevnte så Collins til øverstkommanderende for hæren. Angrepet på Four Courts hadde ikke vært den første skuddvekslingen mellom fraksjonene, men den representerte begynnelsen på full borgerkrig, ettersom tidligere sammenstøt hadde vært små trefninger som ikke gjorde en fredelig løsning umulig.
Fristaten tar flere byer
Fristaten kunne lett innta de større byene i løpet av juli og august 1922. Collins, Richard Mulcahy og Eoin O'Duffy planla en landsomfattende offensiv med en kombinasjon av land- og sjøbårne styrker mot Cork og Kerry i sør og Mayo i vest. Limerick falt 20. juli, Waterford samme dag og Cork 10. august etter at Fristatens styrker gjorde landgang fra sjøsiden. Nok en sjøbåren ekspedisjon mot Mayo førte til at også dette området kom under Fristatens kontroll. Mens republikanerne forsvarte seg kraftig flere steder, hadde de ingen mulighet til å stå imot regulære styrker med artilleri og panser. Det eneste virkelige konvensjonelle slaget under Fristatens offensiv, slaget ved Killmallock, ble utkjempet da Fristatens tropper rykket sørover fra Limerick.
Overgrep, henrettelser og krigens slutt
Traktatmotstanderne svarte først med mordet på parlamentsmedlemmet Sean Hales den 7. desember 1922. Dagen etter ble fire fremtredende republikanere holdt siden den første uken av krigen — Rory O'Connor, Liam Mellows, Richard Barett og Joe McKelvey — henrettet som hevn for drapet på Hales. Fristaten henrettet en uke senere, den 7. desember 1922, fire fremstående republikanere som hadde vært fengslet siden krigen startet: Rory O'Connor, Liam Mellows, Richard Barett og Joe McKelvey. Fristatshæren begynte også med ekstrajudisielle henrettelser av krigsfanger, spesielt i Kerry, hvor kampene var spesielt harde. Det verste eksempelet fant sted i Ballyseedy, hvor ni republikanske fanger ble bundet til en landmine, som så ble detonert, drepte åtte og bare etterlot én, Stephen Fuller, som ble blåst klar av eksplosjonen, for deretter å rømme.
Peter Cornelius (operasanger)
Han ble utnevnt til kongelig kammersanger i 1907, ble Ridder av Dannebrog 1906, fikk Dannebrogsmand i 1914 og mottok Fortjenstmedaljen i gull i 1924.
Rallar
Ordbakgrunn
Rallkatt er et dialektord for «omstreifende hannkatt» eller «jente som reker omkring». På svensk har baklängesrallare blitt brukt om den som river upp jernbanesporet i motsetning til dem som bygger det.
Kulturminner, statuer og annet
På flere gamle anleggs- og industristeder er det kulturminner, kunstverk, virksomheter, arrangementer og annet som er oppkalt etter rallarene. For eksempel er Rallarvegen langs Bergensbanen og Rallarvegen langs Ofotbanen tidligere anleggsveier som har navn etter dem.
The Twilight Samurai
Sammendrag
Iguchi Seibei blir enkemann når hans kone bukker under for tuberkulose. Hans kone får en stor begravelse, mer enn Seibei, en lavrangert samurai har råd til. Om kvelden skynder Seibei seg hjem for å passe på sin eldre mor, som har demens, og sine to små døtre, Kayano og Ito. Selv om han er samurai, forsømmer Seibei utseendet sitt, og unnlater å bade eller barbere hodet eller være kledd som det sømmer seg for en samurai. Trivselen til de unge døtrene hans og medisinene til moren hans blir prioritet istedenfor nye klær eller utstyr til ham selv.
Ahnenpass
Ahnenpass («Ane-pass») var et personlig hefte som alle tyske borgere i det nasjonalsosialistiske Tyskland skulle ha for å føre inn sine forfedre for å vise sin avstamning og rasemessige tilhørighet. Alle oppføringer i boken skulle godkjennes og stemples. Normalt førte man forfedre opp til fire generasjoner bakover i heftet.
Milton George Henschel
Henschel fikk tidlig et sterkt forhold til sin religion. Hans far, Hermann Henschel, fylte flere verv i samfunnet og reiste blant annet rundt for å se til byggevirksomheten. Milton Henschel ble døpt som ungdom og gift med Lucille Bennet i 1956.
Robert Jordan
Ufullendte bøker i Tidshjulet-serien
Mannen som har fått ansvaret for å fullføre boken er Brandon Sanderson, en forholdsvis ny og ukjent fantasy-forfatter. Av hensyn til bokens lengde skal den deles i tre deler, og Jordans enke og redaktør, Harriet McDougal, vil fortsatt være redaktøren for den nye boken. Første del har fått navnet The Gathering Storm.
EM i ishockey for menn 1911
Referat
Innen turneringen var det usikkert om både det britiske og det böhmiske laget ville delta, og trekningen ble derfor gjennomført med kun tre lag: Belgia, Sveits og Tyskland. Det böhmiske landslaget ankom først Berlin samme dag som turneringen skulle starte. Miloslav Fleischmann, Otakar Vindyš, Jan Palouš og Josef Rublič reiste fra Praha den 14. februar klokken 15 mens Emil Procházka, Jaroslav Jirkovský, Jaroslav Hamáček og Josef Laufer fulgte etter klokken 22:30. Målvakten Hamáček erstattet Karel Wälzer, som kunne ikke reise til Berlin på grunn av manglende permisjon fra jobben. På grunn av begrensede midler måtte spillerne punge ut fra egne lommer for å reise til Berlin. Laget reiste med nattoget i tredjeklasses vogner med trebenker og ankom først om morgenen den 15. februar. Da spillerne ankom hotellet, fikk de vite at trekningen allerede hadde funnet sted og at de derfor skulle spille mot Sveits samme dag klokken 16:00 og deretter mot turneringensfavoritten Tyskland senere på kvelden.
Khotang (distrikt)
Khotang er et av Nepals 75 distrikter.
I vest grenser Solukhumbu mot Okhaldhunga, i nord mot Solukhumbu, i øst mot Bhojpur og i sør mot Udayapur.
Distriktet har 76 distriktsutviklingskomiteer, ingen bykommuner.
Nattsvermeren (film)
Valg av roller
Demmes førstevalg for rollen som Clarice var Michelle Pfeiffer, som han hadde samarbeidet med i komedien Gift med mafiaen (1988). Hun takket imidlertid nei til rollen, og mente handlingen var for voldelig. Jodie Foster hadde vært interessert i rollen helt siden filmplanene ble offentliggjort. På bakgrunn av Oscar-seieren hennes for dramafilmen De tiltalte (1988), var i tillegg Orion Pictures interessert i å gi henne rollen. Demme derimot, var ikke. Han likte Fosters feministiske synspunkt på filmen («en ung kvinne prøver å redde en annen ung kvinne»), men var ikke overbevist. I mellomtiden vurderte han skuespillere som Meg Ryan, Geena Davis og Melanie Griffith for rollen, men de syntes manuskriptet for filmen var for dystert. Barnestjernen Masha Skorobogatov fikk rollen som unge Clarice.
Scott Glenn fikk rollen som Jack Crawford, mentoren til Clarice. Glenn tilbrakte fire dager på Quantico med FBI-agenten John Douglas, som var sjef for FBIs atferdsvitenskapelige enhet. Han satte på et lydopptak av to tenåringsjenter som ble torturert av seriemorderne Lawrence Bittaker og Roy Norris for at Glenn skulle være klar for rollen. Foster møtte også Douglas for å forberede seg til rollen. Anthony Heald ble valgt til rollen som Frederick Chilton basert på arbeidet sitt som teaterskuespiller, mens Brooke Smith måtte legge på seg ni kilo for å spille rollen som offeret Catherine Martin.
Analyser
Filmversjonen av Nattsvermeren har ofte blitt sammenlignet med andre sagn og eventyr. Forfatteren Walter Rankin skrev om filmen i boken Grimm Pictures: Fairy Tale Archetypes in Eight Horror and Suspense Films, og sammenlignet den med Brødrene Grimms versjon av Rødhette og ulven. Rankin sammenlignet Clarice med Rødhette, og skrev at Hannibal Lecter og Buffalo Bill var filmens to ulver. Han mente at Buffalo Bills ønske om å sy en kvinnedrakt til seg selv gjenspeiler ulvens måte å ikle seg nattkjolen til Rødhettes bestemor.
Kurt Huber
Karriere
I München fikk han imidlertid en dårlig betalt stilling som hjelpelærer. Med kone og tre barn å forsørge, samt tidvis sin søster, søkte Huber i 1940 om medlemskap i NSDAP, slik at han kunne få noe høyere lønn. Dette ble innvilget på tross av et notat fra to år tidligere, der han beskyldes for «partifiendtlig holdning» på grunn av sin katolisisme. Hubers bitterhet mot nazistene skyldtes både det de gjorde med Tyskland, og den måten de utstøtte ham av det faglige fellesskapet på.
Sagn
Sagn skiller seg fra eventyr ved at fortellinger utgir seg for å være sanne. Det betyr ikke at fortelleren nødvendigvis tror på innholdet, men han må gå god for det i fortellersituasjonen. Mens eventyr ikke er knyttet til bestemte steder og dertil foregår i en ubestemmelig tid, forsterkes sagnenes virkelighetstilknytning ved at begivenhetene ofte oppgis å ha foregått på et navngitt sted med navngitte personer. På denne måten underbygges fortellingens troverdighet. Ikke desto mindre finner vi ofte samme fortelling knyttet til mange forskjellige steder. Dette kaller vi vandresagn i motsetning til lokalsagn som bare finnes på ett sted.
Naturmytiske sagn
De naturmytiske sagnene handler om møter mellom mennesker og underjordiske eller overnaturlige makter. Sagn om underjordsfolk er svært tallrike og utbredt over hele landet. Bergtakingsmytene hører inn under disse, likesåvel som alle fortellinger om møter med nissen, troll, draug eller andre vette. En del av disse sagnene ble fortalt som formaninger og advarsler. Det var for eksempel lettere å forklare barn at de skulle holde seg unna tjernet hvis en kunne skremme dem med nøkken.
Moderne sagn
Når en usann vandrehistorie gjengis som sann i en avis, kalles den ofte avisand. Utbredelsen av halvsanne anekdoter og rykter har økt stort med internett og e-post og de fleste vandrehistorier spres slik i dag. Oftest er det rein underholdning, men de kan også fungere som lærestykker med tydelig moral.
Tequila (brennevin)
Tequila er en form for brennevin som blir produsert i områdene rundt Tequila i delstaten Jalisco i Mexico. Tequila blir produsert fra agaveplanten. De fleste typer tequila inneholder fra 35 % til 55 % alkohol. Noe som skiller tequila fra annen agavebrennevin som mezcal er at den er produsert av minimum 51 % blå agave samt at den kun er produsert i delstatene Jalisco, Guanajuato, Michoacán, Tamaulipas eller Nayarit i Mexico.
Kent Inge Kristiansen
Kent Inge Kristiansen (født 29. mars 1969 i Hamar) er en norsk tidligere ishockeyspiller og trener. Moderklubben hans er Storhamar Dragons der han spilte 7 sesonger. Han har også spilt på Gjøvik Hockey, TIK. Senere gikk ferden til Utrecht og Amsterdam i Nederland og fysioterapeutstudier før han returnerte til hjembyen og tok fatt på treneroppgaver i yngres avdeling.
Paul Su Yongda
Bispevielsen skjedde med pavelig mandat, men Vatikanet anser ham som biskop av Beihai, navnet det kanoniske bispedømme som dekker/dekket dette området.
Bursa
Historie
Prusa ble under kong Nikomedes IV (død 74 e.Kr.) romersk. Byen var senere hovedstad for det bysantinske vestre Anatolia.
Asle Andersen
Andersen var en viktig brikke i Brynelaget på nittitallet. Han var kaptein i flere sesonger, og bidro blant annet til opprykket til Tippeligaen med den sterke høstsesongen 1999.
Christian Braad Thomsen
Han har regissert og skrevet en rekke spille- og dokumentarfilm. Derutover har han skrevet bøker om filmregissørene Rainer Werner Fassbinder og Alfred Hitchcock. I år 2000 utga han boken Drømmefilm, hvor han beskriver 100 av sine yndlingsfilmer.
Eventyr
Legendeeventyr
Disse eventyrene er beslektet med undereventyrene, men handlingen knyttes til religiøse emner, og Jesus og sankt Peter er sentrale aktører. Disse eventyrene knyttes ofte til den tida da Jesus vandret på jorda. Eventyrene er nært knyttet til opphavssagn, og forklarer hvordan mennesker og dyr blir straffet for sine onde gjerninger. Typisk i så måte er 'Gjertrudsfuglen, eller Jomfru Maria og Svalen, eller Jomfru Maria som Gudmor. Det siste eksemplet viser ellers at det finnes overgangsformer mellom gruppene – i dette tilfellet er det ingen klar avgrensing til undereventyret. Noen av disse eventyrene ligger i overgangen mellom denne kategorien gutten og det dumme trollet. Et annet eksempel er Smeden som de ikke turde slippe inn i Helvete. Denne fortellingen bærer forøvrig preg av å være beslektet med Nikodemusevangeliet.
Fortellere
Den muntlige fortellertradisjonen innsamlerne møtte, var levende til langt inn på 1900-tallet. Mange av disse fortellerne var svært tradisjonsbevisste og stolte av sin kunnskap. For noen var det svært viktig at eventyrene ble riktig videreformidlet, og den som skulle ta over fortellingen, måtte ta godt vare på den. Da tradisjonslinja var ved å dø ut, var det en del som sørget for å feste fortellingene til papiret selv. Mellom disse var Andris Eivindsson Vang, skolelærer fra Valdres. Olav Tjønnstaul, en kjent forteller fra Telemark, var svært glad da Rikard Berge hadde fått skrevet ned mesteparten av det han kunne – det var viktig for ham at stoffet ikke ble glemt.
Katalogisering og ordning av arkivkildene
Den finske eventyrforskeren Antti Aarne og hans kollega Stith Thompson katalogiserte og ga ut en liste over eventyr-varianter, kjent som AT-katalogen. Her kategoriseres alle eventyrene etter tema og motivkrets. Her er noe over tusen variantgrupper katalogisert. Lista dekker først og fremst eventyr fra det indoeuropeiske språkområdet. En kan dermed merke seg at indianereventyr eller eventyr fra andre folkegrupper, som Tusen og en natt må kategoriseres for seg, fordi de ikke passer inn i den europeiske sagnsystematikken. Dette innebærer at utviklingen av én eventyrstil avhenger av kulturområdet (jf. tradisjonsøkologi). Slik vil vi ikke nødvendigvis finne tretallsloven eller bakvektsregelen i arabiske, afrikanske eller kinesiske eventyr. Indianertradisjonen operer derimot med en firetallslov til forskjell fra vår tretallsregel.
Brian McBride
Milwaukee Rampage
McBride spilte i en kort periode for laget Milwaukee Rampage. På 18 kamper, skårte han 17 mål, og ga 18 målgivende pasninger. Samme året spilte også Tony Sanneh på samme lag. Både Sanneh og McBride ville senere spille profesjonelt i Tyskland, MLS og på landslaget.
Columbus Crew
McBride returnerte til USA i 1996 for den første sesongen av Major League Soccer. McBride spilte så åtte sesonger for Columbus Crew, skårte 62 mål (klubbrekord sammen med Jeff Cunningham) og 45 målgivende pasninger på 161 seriekamper, før han dro til England.
Preponini
En overflod av navn
Charaxinae er meget populære mellom samlere, og det har blitt lagt ned mye arbeid i å lete etter «nye» former. Siden mange av artene oppviser stor variasjon, har dette ført til at det er publisert svært mange navn innen denne gruppen. Mest ekstrem er situasjonen innen den veldig fargerike, søramerikanske slekten Agrias. Her har det blitt publisert over 400 navn, men en gjennomgang av slekten tydet på at det mest sannsynlig bare finnes fem arter.
Johan Henrik Nebelong
Bakgrunn
Johan Henrik Nebelong ble født den 20. juli 1817 i København i Danmark som sønn av skomakermester Johan Henrik Nebelong og hustru Anna Christine (født Schreyber). Han var yngre bror av arkitekten Niels Sigfred Nebelong (1806–1871). Den 11. november 1843 ble han gift i Christiania med Christiane Palmine Wunderlich (født 7. april 1816 i København, død samme sted 31. januar 1918). Han ble utdannet ved Det Kongelige Danske Kunstakademi i København i perioden 1833–1839, hvor han hadde professor G.F. Hetsch som lærer og ble tildelt utmerkelsene lille sølvmedalje 1838 og store sølvmedalje i 1839.
Frednes (landsted)
Frednes er en villa i sveitserstil i Arendal bygget på 1850-tallet og består i 2011 av hovedhuset, to mindre hus, lysthus, låve og badehus.
Villaen er oppført på eiendommen Thorne ved Longumvannet utenfor Arendal sentrum og ble kjøpt av Julius Marius Smith i 1866 til bruk som sommerbolig/landsted. Etter bybrannen i Arendal i 1868 hvor Smith mistet sin bolig, flyttet han og familien til Frednes. I 1871 kjøpte han en tomt i Arendal sentrum og reiste en murbygning der, som fungerte som boligen hans frem til han døde i 1905.
Dyreplageri
Dyreplageri betegner det å påføre dyr smerte eller plage de unødvendig. I Norge kan dyreplageri i henhold til lov om dyrevern straffes med bøter eller fengsel inntil 6 måneder.
Niketas Khoniates
Liv og verker
Han begynte først en karriere som politiker og hadde flere utnevnelser under keiserne fra Huset Angelos, blant hans posisjoner var som storkansler (storlogothet) og han var guvernør av Filippopolis i en kritisk tid. Etter at Konstantinopel ble erobret og plyndret under det fjerde korstoget i 1204 flyktet han til Nikea (i dag kalles den for Iznik) hvor han bodde ved hoffet til Keiserriket Nikea og keiser Theodor I Lascaris. Her henga han seg til litteraturen. Han døde en gang rundt 1215 eller 1216. Hans viktigste verk var hans Historie som besto av hele 21 bind og dekket perioden 1118 til 1207.
Jigme Palden Dorji
Jigme Palden Dorji (født 1919, død 1964) var en bhutanesisk politiker.
Jalal Talabani
Splittelse i PUK
Talabani og mange andre ledere i PUK som la seg til en luksuriøs livsstil, beskyldes hyppig for korrupsjon og nepotisme. To av Talabanis sønner fikk for eksempel ledende stillinger i den kurdiske administrasjonen. Sterke røster innad i PUK har krevd opprensking, og i 2009 kom det til splittelse i partiet. Talabanis mangeårige nestkommanderende Nawshirwan Mustafa, opprettet et nytt parti kalt Gorran (forandring). Ved lokalvalget samme år fikk Gorran over 50 % av stemmene i PUKs kjerneområde, provinsen og byen Suleimania. Dette var et alvorlig slag for Talabani som også måtte se seg slått i sin egen hjemby, Koya.
Guus Hiddink
Hiddink var senere landslagssjef og i tillegg trener for PSV Eindhoven. I Fotball-VM i 2006 tok Australia seg overraskende videre fra gruppespillet, men ble i neste runde slått ut av.
Han var sist landslagssjef for, før han 11. februar 2009 ble ansatt som interimtrener for Chelsea FC ut sesongen. Ettersom Russland ikke kvalifiserte seg for VM 2010, bestemte Hiddink seg for å gi seg. Har var hovedtrener for Tyrkias landslag en periode etter dette. Hiddink var inntil mars 2014 trener for FC Anzji Makhatsjkala.
Danmarks historie (1814–1848)
Danmarks historie (1814–1848) er preget av to begivenheter som var av stor betydning for demokratiet i Danmark. I 1813 gikk Danmark konkurs og i 1814 tapte Danmark Norge til Sverige ved Kielfreden.
I den mellomliggende perioden ble landet rammet av en landbrukskrise samtidig som romantikken blomstret. Etter julirevolusjonen i Frankrike i 1830 innførte den eneveldige kongen Frederik VI stenderforsamlinger, som imidlertid aldri fikk noen reell makt.
Ny nasjonalbank
Etter statsbankerotten i 1813 gjennomførte regjeringen en rekke reformer og den største ble gjennomført 1. august 1818, da den statlige riksbanken ble erstattet av Nationalbanken i København, som ifølge sine kongelige anordnede vedtekter var et privat interessentskap. Banken skulle sørge for utstedelse av sedler, fortsette inndragingen av sedler som riksbanken hadde startet og ellers føre en utlånspolitikk til nytte for arbeidslivet. Som noe nytt ga kongen og regjeringen avkall på innblanding i bankens drift og beslutninger.
Hayes Jones
Hayes Wendell Jones (født 4. august 1938 i Starkville, Mississippi) er en tidligere amerikansk friidrettsutøver.
Danmarks historie (1814–1848)
Stenderforsamlingenes møter
Fra oktober 1835 til februar 1836 ble Øernes og Holsteins stenderforsamlinger innkalt til sitt første møte. Rett før offentliggjorde regjeringen i Kollegialtidende for første gang en oversikt over statsfinansene. Her fremgikk det at det var et lite underskudd på budsjettet og den største enkeltposten var avdrag på statsgjelden. De tunge postene var blant annet militæret og hoffet. De liberale i Roskilde stenderforsamling, med Tage Algreen-Ussing i spissen, satte kravet om orden og besparelser i statshusholdningen øverst på dagsordenen. Frem til rundt 1840 var de liberales ledende tanke ønsket om skattebevillingsrett, utfra tanken om at pengene lå best i borgernes lommer. Overfor de liberale sto en konservativ gruppe på opp mot 25 av dens 70 medlemmer. I denne gruppen var godseierne de toneangivende. Forsamlingens halve snes bønder hørte man ikke mye til, men andre politikere, blant annet president i Landhusholdningsselskabet J.C. Drewsen tolket og fremførte bondestandens ønsker.
Marsrevolusjonen 1848
20. januar 1848 døde Christian VIII og hans sønn Frederik VII overtok tronen. Frederik VII hadde lovet sin far å innføre en forfatning og en uke etter offentliggjorde administrasjonen et reskript om den nye forfatningen. Dette foreslo at stenderforsamlingene fikk besluttende myndighet om lovgivning og skatter. Rammene for den nye forfatningen skulle drøftes av kongen og 52 «utvalgte» menn valgt av henholdsvis kongen og stenderforsamlingene. Ideen var å bevare helstaten og visse aspekter av eneveldet og sikre overklassen en dominerende innflytelse i det nye systemet.
I slutten av februar nådde nyheten om den franske revolusjonen helstaten og inspirerte en rekke revolusjonære stemninger som hadde ulmet under overflaten. I Holstein ble det den nasjonalliberale venstrefløyen med Theodor Olshausen i spissen som satte dagsordenen. Gruppen var styrket etter stenderforsamlingens valg av utvalgte menn den 13. mars. Utilfredsheten over den politiske tilhørigheten til Danmark førte til opprettelsen av borgerforeninger og borgervæpninger og i mange byer i Holstein nådde den politiske debatten nye høyder. Utviklingen fikk de konservatives leder Frederik Reventlou-Preetz til å innkalle de to hertugdømmenes stenderforsamlinger til møte den 18. mars i et forsøk på å få kontroll med utviklingen.
Opptakten til treårskrigen
Opprørernes selvbestaltede øverstkommanderende prinsen av Nør, beordret det 4. jegerkorpset til å rykke fra Slesvig til Rendsburg. Fra kasernen i Kiel fikk han offisiell anerkjennelse av sin stilling fra den provisoriske regjeringen og de 400 geværene som var utlevert ble gitt til militsfolk som sikret seg kontroll over jernbanen til Kiel. Samtidig med postbåten «Copenhagen»s ankomst til Rendsburg kjørte prinsen av Nør, Beseler, 5. jægerkorps og andre bevæpnede menn inn i festningen i Rendsburg.
Vivo
2. mai 2016 sendte Kristelig Pressekontor (KPK) ut en nyhetsmelding om at kjeden begjærte seg konkurs. 13. mai 2016 ble det kjent at Norli-kjeden og Bjarøy AS hadde kjøpt Vivo.
Maria Pietilä-Holmner
Karriere
Hun gjorde seg bemerket i internasjonal sammenheng under junior-VM 2006 i Canada, der hun vant tittelen i slalåm.
Hun fikk sin første pallplassering i verdenscupen 15. november 2008 i Levi da hun ble nummer to i slalåm bak vinneren Lindsey Vonn.
I VM i alpint 2015 i Beaver Creek kjørte hun på det svenske laget som tok bronse i lagkonkurransen.
Gustaw Herling-Grudziński
En annen verden
Livet i fangeleiren blir først normalt når alle medmenneskelige vurderinger og fangenes sinne og minne er slettet fra deres bevissthet. Sykestua blir tilfluktssted og fører til selvskading for å komme dit, mens møtehuset, hvor en konfronteres med den virkelige verden både representerer en pause fra fangelivet, men samtidig også blir en ubehagelig påminnelse om den frihet de ikke får del i. I boka beskriver Herling-Grudziński den råtnende kroppen sin i de siste dagene som fange i grafiske detaljer. Han befinner seg svært nær endestasjonen, likhuset.
Alborán
Øya har tilhørt Spania siden 1540. På øya er det i dag en liten garnison som tilhører den spanske marinen, og et automatisk fyr. I 2003 ble øya erklært som naturreservat. Denne lille øya, som bare er 600 m lang, har flere endemiske arter av planter og virvelløse dyr. Gulbeinmåse og den sjeldne audouinmåsen hekker på øya. Det er to gekkoarter: murgekko og Saurodactylus mauritanicus.
Historie
Mens Marokko hevder at de spanskbesatte plazas de soberanía («steder av overherredømme») enklavene og øyene på eller nær den marokkanske kysten er en del av Marokko, har landet aldri rettet noe formelt krav på Alborán.
Johann Georg Pisendel
Biografi
Pisendel var femte sønn i en mittelfrankisk kantorfamilie. Faren Simon, som også var organist, stammet fra Markneukirchen i Vogtland.
Etter farens første musikalske undervisning kom Pisendel i 1697 til hoffkapellet i Ansbach hvor han fikk undervisning av Francesco Antonio Pistocchi og Giuseppe Torelli. Selv om hoffkapellet ble redusert i 1703, fikk Pisendel likevel senere ansettelse som fiolinist. I mars 1709 reiste han til Leipzig, og underveis møtte han Bach i Weimar. Under en reise i 1711 ble han kjent med Georg Philipp Telemann i Eisenach og Christoph Graupner i Darmstadt.
Evolusjon
Utvikling er i det biologiske fagspråket ikke synonymt med evolusjon, men gjerne forbeholdt endringer i løpet av livet til enkelte organismer. Evolusjon foregår derimot over større tidsperioder, dvs. fra noen generasjoner til millioner av år.
Evolusjonens drivkrefter
De første to faktorene fører til tilpasning og forutsetter variasjon mellom individuelle organismer i bestanden. Faktorene fra 3 til 5 øker variasjonen i bestanden, men er uforutsigbare (stokastiske). Gendrift forutsetter, som seleksjon, variasjon, men kan særlig i små bestander motvirke seleksjonen.
Mutasjoner og genduplikasjon
Mutasjoner er permanente forandringer av arvemassen. Skjer mutasjonen i en kjønnscelle, kan den nedarves til avkommet, ellers nedarves den blant celler innenfor individet. I evolusjonssammenheng er det nesten utelukkende mutasjoner i DNA det er snakk om. Et annet eksempel er RNA i visse virus.
Vézelay
Pilegrimskirken La Madeleine
Den benediktinske klosterkirken i Vézelay ble grunnlagt på 800-tallet. Kort tid etter fikk kirken relikviene til Maria Magdalena og har siden vært et viktig pilegrimssted.
Kirken og Vézelay har siden 1979 vært en del av verdensarven.
Catalonia
På norsk er navnet blitt skrevet både som Katalonia og som Catalonia. I dag er skrivemåten Catalonia på både bokmål og riksmål.
Historie
Catalonia ble i romersk tid kalt Hispania terraconensis og var en blomstrende provins i Romerriket. På begynnelsen av 400-tallet ble Catalonia og resten av Nord-Spania okkupert av germanske horder. Germanerne ble fordrevet av maurerne i 712. På begynnelsen av 800-tallet forente Karl den store noen regioner, som i dag er Catalonia, med sitt rike, og kalte det Marca Hispanica (Det spanske land). Marca Hispanica ble delt inn i 15 grevskap med Barcelona som det viktigste. Da Karl II døde i 888, ble grevskapet Barcelona selvstendig. Grevskapet Barcelona (Condado de Barcelona) var selvstendig til 1137, da det gjennom giftermål ble forent med Aragón, og dannet, sammen med Valencia og Balearene, Aragóns krone.
Under den spanske borgerkrigen sto det harde kamper i Catalonia, og etter borgerkrigen tok Franco makten, og all katalansk kultur ble forbudt, men han la stor vekt på å videreføre den industrielle utviklingen i Catalonia. Den katalanske kulturen ble først tillatt igjen etter Francos død i 1975, da Catalonia ble en autonom region.
Forholdet mellom Catalonia og Spanias regjering har i senere tid vært svært anspent. I 2014 fremmet Artur Mas, tidligere leder for Catalonias autonome parlament forslag om folkeavstemning om uavhengighet. Spanias regjering avviste forslaget med at en folkeavstemning kun basert på stemmer fra innbyggerne i Catalonia er grunnlovsstridig. En alternativ folkeavstemning om Catalonias politiske framtid fant sted i regionen i november 2014, men ble ikke godkjent av spanske myndigheter på grunn av manglende juridisk forankring, og kan bare regnes for å være symbolsk.
Narai
Bakgrunn
Han var sønn av Prasat Thong og dronning Sirikalayani, som var datter av Songtham.
Catalonia
Den sentralkatalanske senkningen
Den sentralkatalanske senkningen (katalansk: Depressió Central) er et fruktbart høydedrag beliggende på en høyde på mellom 200 til 500 meter, og krysset av en rekke høydedrag. Regionen er avgrenset av De katalanske Forpyreneene i nord, Serralada Transversal i øst, de katalanske kystfjellene i sørvest og Aragón i vest.
Narai
Karriere
I begynnelsen av 1664 kom nederlenderne tilbake (de var noen år tidligere blitt avvist av kongen) og gjennomførte en sjøblokade mot Ayutthaya, og sikret seg derfor monopol på handelen med dyrehuder. Narai gjennomførte militære ekspedisjoner i nord mot Chiang Mai, som ble erobret fra burmeserne. men det rokket ikke ved at burmeserne forble den dominerende makt i resten av det nordlige området. Samme år gjorde Narai Lop Buri til en «hemmelig» hovedstad for kongeriket.
Berentsens Brygghus
Bryggeriet drives i dag fortsatt av familien Berentsen og produserer eplemost, mineralvann, øl og sider. Produktene selges hovedsakelig under merkenavnet Berentsens.
Norsk Revmatikerforbund
Norsk Revmatikerforbund arbeider for å få politikere og beslutningstagere til å
Nothing Else Matters
Med symfonien
Sangen har blitt spilt av flere artister som cover-låter, også i MTV ICON som var et show dedikert til Metallica. I 1999 ble den oppført i Metallicas S&M (Symphony & Metallica), en konsert som ble spilt sammen med San Francisco Symphony Orchestra. Denne konserten fikk senere flere priser for beste «Rock symphony».
Wallis-Alpene
Daler
Det fins flere større og mindre daler med permanente bosetninger i Wallis-Alpene (navnet på den største landsbyen er gitt i parentes). Med klokka, begynnende lengst i syd, er dette:
Weishu
Weishu skjønnmaler kraftig dynastiene den beskriver, og fikk tidlig kritikk for å være uhistorisk.
Oslohumanistene
Oslohumanistene, også kalt Østlandshumanistene, var betegnelsen på en lærd krets av korsbrødre tilknyttet domkapitlet ved Hallvardskatedralen og katedralskolen mellom 1580 og 1610. Gjennom sitt litterære virke gjorde de Oslo til Norges kultursentrum. Det fantes lignende kretser i andre deler av Norge rundt samme tid, slik som stavangerhumanistene og bergenshumanistene.
Fangstdagbok
Elektronisk fangstdagbok
Obligatorisk elektronisk loggføring og rapportering av fangst og fangstaktivitet for fartøy over 15 meter gjelder uansett hvor fartøyet fisker, dvs både innenfor og utenfor Norges økonomiske sone. Fartøy som fisker i Skagerrak, må rapportere elektronisk dersom størrelsen er over 12 meter.
Grunnleggende rapporteringskrav norske fiskefartøy må følge
TRA - omlasting: Fartøy som skal avgi fangst skal senest 24 timer (2 timer ved låssetting) før omlasting påbegynnes sende en TRA. Fartøy som har mottatt fangst skal senest 1 time etter omlastningen er avsluttet sende en TRA.
Godkjente rapporteringssystemer i Norge
- iFisk 1.0.2 (Bytek Nordic AS)
Kringstadbukta
Kringstadbukta er ifølge NRK 1 (som laget TV-innslag der sommeren 2008) norges eneste badestrand (frittliggende) med egen nettside.
Atargatis
Den russiske oldtidshistorikeren Michael Rostovtzeff karakteriserte henne som «den store herskerinne av de nordsyriske landene.» Hennes gemal er vanligvis Hadad, en storm- og værgud. Duer og fisk var dyr som var hellige for henne: duer var symbol for kjærlighetsgudinnen, og fisk var symbol på fruktbarhet og livet i vannet. I henhold til en gammelsyrisk kilde fra 200-tallet e.Kr., «I Syria og i Urhâi (Edessa) pleide menn å kastrere seg til ære av Tarata. Men da kong Abgar ble en troende, beordret han at alle som kastrerte seg selv skulle få en hånd hogd av. Og fra den dag og til dagens har ingen lenger i Urhâi kastrert seg.»
Navn og opprinnelse
Navnet Atargatis er avledet fra den arameiske formen ‘Atar‘atheh som kommer i flere varianter. Avbildninger på mynter ved Hierapolis Bambyke (Manbij) fra rundt 300-tallet f.Kr. opptrer teksten tr‘th for 'Atar'ate, og tr‘th mnbgyb i en nabatisk inskripsjon; ved Kafr Yassif nær Akko i nordlige Israel hadde et alter inskripsjonen «til Adado og Atargatis, guddommene som hører på bønnene»; og det fulle navnet ‘tr‘th opptrer på en tospråklig inskripsjon funnet i Palmyra for året 140.
‘Atar‘atheh er forstått som en fortsettelse av gudinnedyrking fra bronsealderen. Ved Ugarit er det leirtavler med kileskrift som bevitner tre store kanaanittiske gudinner: 'Aṭirat (Asjera), beskrevet som en fruktbar «fru gudinne av havet» (rabbatu at̪iratu yammi); ‘Anat (Anat); og ‘Ațtart (Astarte), som delte mange felles trekk og som kan ha blitt dyrket i sideordnet eller adskilt i løpet av en kulturhistorie på 1500 år.
Olav Fykse Tveit
Utmerkelser
Olav Fykse Tveit ble 9. april 2015 utnevnt til æresdoktor ved Hanshin University i Sør-Korea for sin «økumeniske visjon for enhet, rettferdighet og fred».
Leira (elv)
Elva kommer fra Leirsjøen (320 moh.) i Romeriksåsene mellom Hadeland og Romerike, i Lunner kommune. Herfra renner den østover til Nannestad kommune, og faller ut i Stråtjern (299 moh.). Den kommer ned på Romerikssletten vest for Maura og svinger mot sydvest, inntil den tar opp Rotua og svinger mot sydøst og etter hvert mot syd. Sydvest for Gardermoen danner den et langt stykke grensen mellom Nannestad og Ullensaker, siden Gjerdrum og Ullensaker, og Gjerdrum og Lillestrøm kommuner. Nordøst for Hekseberget opptar den Gjermåa, og renner samtidig inn i Lillestrøm kommune. Videre passerer den Frogner og renner videre gjennom Leirsund. Elva renner i meandre over den flate sletten ved Lillestrøm, og faller ut i Nitelva.
Klassisismen (musikk)
Haydns bidrag
Det var gjennom Haydns innvirkning at symfoniene fulgte mye av sonateformen med fire satser: Haydn var ikke først ute med de fire satsene, og han bandt seg ikke til sine egne regler, da han varierte mye innen symfoniene. Likevel er Haydns innvirkning på, og utvikling av symfoniene fra 1770 av så stor at han fikk tilnavnet «symfonienes far».
Mozart og Beethoven
Beethovens 1. symfoni tilhører den første delen, og her er han klart påvirket av Haydn og Mozart. Hans andre symfoni eksperimenterte litt med den sakte delen, som er lengre enn vanlig, og som også hadde en sonatesatsform, noe som vanligvis er forbeholdt førstesatsen. Den har imidlertid store dynamiske forskjeller fra det muntre til de sørgmodige – muligens knyttet til det faktum at Beethoven skrev et testamente samtidig som han skrev dette stykket. Stykket varer i nesten 33 minutter, og er dermed klart lengre enn andre samtidige symfonier.
Strykekvartettens utvikling
Akkurat som med symfoniene, utsatte Beethoven utgivelsen av sine første strykekvartetter til rundt århundreskiftet, da Mozart hadde vært død i ni år og Haydn nærmet seg slutten på sin karriere. De første strykerkvartettene var til og med dedisert Haydn, og fulgte tradisjonelle klassisistiske regler for strykekvartetter. Skjønt Beethoven hadde enkelte forandringer. Han brukte små motiver som bandt verket sammen i stedet for de lengre linjene til Haydn, og coda-delen var mye lengre. Dette gjorde at han fikk avslutte mer dramatisk enn for eksempel Mozart og Haydn gjorde.
Sonatens utvikling
Til tross for at han skrev noen tidlige stykker, anså Beethoven selv sine sonater fra 1795 som sine første verk. I Beethovens første periode, frem til omtrent 1800, var han opptatt av det følelsesmessige uttrykket, og brukte ofte store stilkontraster for å begrense formen og vektlegge uttrykket. Dette forandret seg imidlertid, og hans sonater varierte sterkt mellom fire-, tre- og tosatser – alle med stort følelsesmessig register. Beethoven er tillagt rollen at han fikk sonaten fra stuen til konsertsalen. Beethoven skrev 32 sonater for piano, 10 for fiolin, 5 for cello, 1 for horn og 1 (uten opusnummer) for fløyte. Særlig pianosonatene var viktige, og ansett blant klaververdenens hovedverk sammen med JS Bachs Das Wohltemperierte Klavier. Akkurat som Haydn og især Mozart, valgte også Beethoven å bruke fugestilen i sine komposisjoner, især sine klaversonater. Til tross for den store variasjonen innen form og melodi i senere tid, var det viktig for Beethoven at melodiene som gikk igjen var lett gjenkjennelige, og han la mye vekt på tonalitet i komposisjonene sine.
Andre komponister i klassisismens hovedperiode
Michael Haydn var yngre bror av Joseph Haydn, og en anerkjent komponist på egen hånd. Han var en personlig venn av Mozart, og de to påvirket hverandre. Michael Haydn Requiem er likt nok Mozarts skrevet tjue år etter til at det er stor grunn til å mistenke at Mozart kjente til Haydns verk. Også Mozarts symfoni nummer 37 er stort sett skrevet av Michael Haydn. Michael Haydns stil er langt mer optimistisk enn både Mozarts og Joseph Haydns, og han er unntaksvis innom moll-tonerarter.